న్యూఢిల్లీ, మార్చి 21: రద్దయిన పెద్ద నోట్లను 2016 డిసెంబరు 30లోగా మార్చుకోలేని ఎన్నారైలకు, విదేశాలకు వెళ్లిన వాళ్లకు మరో అవకాశాన్ని ఇచ్చినట్లు ఇతరులకు కూడా ప్రత్యేక కేటగిరీ కింద అవకాశమిచ్చే ప్రయత్నం ఎందుకు చేయలేదని సుప్రీంకోర్టు కేంద్ర ప్రభుత్వాన్ని ప్రశ్నించింది. సహేతుకమైన కారణాల వల్ల డిసెంబరు 30లోగా రద్దయిన నోట్లను మార్చుకోలేని వారికి అవకాశం ఇస్తామని నవంబరు 8వ తేదీ ప్రసంగంలో ప్రధాని చెప్పారని ప్రధాన న్యాయమూర్తి జస్టిస్ జె.ఎ్స.ఖేహార్ నేతృత్వంలోని ధర్మాసనం గుర్తు చేసింది. వాస్తవికమైన సమస్యలున్న వారు డిసెంబరు 30 తర్వాత మార్చి 31 వరకు రిజర్వు బ్యాంకు వద్ద మార్చుకోవచ్చని ప్రధాని చెప్పారని ప్రస్తావించింది.ఇబ్బందులున్న వాళ్లు సహేతుకమైన కారణాలు చెప్పగలిగితే మార్చి 31లోగా తమ వద్దనున్న నోట్లను మార్చుకోవచ్చనే నమ్మకాన్ని నాటి ప్రధాని ప్రసంగం కలిగించిందని అభిప్రాయపడింది. ఇలాంటి వాళ్లకు అవకాశం కల్పించకుండా ఎన్నారైలు, విదేశీ ప్రయాణాల్లో ఉన్న వారికి మాత్రమే ఎందుకు కల్పించాల్సి వచ్చిందో వివరిస్తూ ఏప్రిల్ 11లోగా అఫిడవిట్ దాఖలు చేయాలని కేంద్ర ప్రభుత్వాన్ని ఆదేశించింది. ఇలాంటి వారికి మరో అవకాశం కల్పిస్తారో లేదో కూడా అందులో చెప్పాలని నిర్దేశించింది. నవంబరు 8న ప్రధాని దేశ ప్రజలకు ఇచ్చిన హామీని ఆ తర్వాత జారీ చేసిన ఆర్డినెన్స్ ఉల్లంఘించిందని పిటిషనర్ వాదించారు. ఎన్నారైలు, విదేశాలకు వెళ్లిన భారతీయులు, మారుమూల ప్రాంతాల్లో పని చేస్తున్న సైనికులకు మార్చి 31 వరకు రద్దయిన నోట్లను మార్చుకొనేందుకు అవకాశం ఇస్తూ ప్రభుత్వం ఆర్డినెన్స్ జారీ చేసింది.
newdhilly, marchi 21: raddayina pedda notlanu 2016 disembaru 30loga marchukoleni ennaarailaku, videsaalaku vellina vaallaku maro avakaasaanni ichinatlu itarulaku kuudaa pratyeka ketagiri kinda avakaasamichhe prayatnam enduku cheyaledani supreenkortu kendra prabhutvaanni prasninchindi. sahetukamaina kaaranaala valla disembaru 30loga raddayina notlanu marchukoleni vaariki avakaasam istamani navambaru 8va tedee prasangamlo pradhaani cheppaarani pradhaana nyaayamuurti justis je.es.khehar netrutvamloni dharmasana gurtu chesindi. vaastavikamaina samasyalunna vaaru disembaru 30 tarvaata marchi 31 varaku rijarvu byaanku vadda maarchukovachchani pradhaani cheppaarani prastaavinchindi.ibbandulunna vaallu sahetukamaina kaaranaalu cheppagaligite marchi 31loga tama vaddanunna notlanu marchukovachane nammakaanni naati pradhaani prasangam kaliginchindani abhipraayapadindi. ilanti vaallaku avakaasam kalpinchakunda ennaarailu, videshee prayaanaallo unna vaariki matrame enduku kalpinchalsi vachindo vivaristuu epril 11loga affidavit daakhalu cheyalani kendra prabhutvaanni aadesinchindi. ilanti vaariki maro avakaasam kalpistaro ledho kuudaa andulo cheppaalani nirdesinchindi. navambaru 8na pradhaani desha prajalaku ichina haameeni aa tarvaata jaarii chesina ardinence ullanghinchindani pititioner vaadinchaaru. ennaarailu, videsaalaku vellina bhaaratheeyulu, maarumuula praantaallo pani chestunna sainikulaku marchi 31 varaku raddayina notlanu marchukonenduku avakaasam istuu prabhutvam ardinence jaarii chesindi.